31993R0746
L 077/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 746/93 НА СЪВЕТА
от 17 март 1993 година
относно предоставяне на помощи с цел да се насърчи учредяването и да се улесни дейността на организациите на производители в Португалия, предвидени в Регламенти (ЕИО) № 1035/72 и (ЕИО) № 1360/78
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 42 и 43 от него,
като взе предвид предложението на Комисията,
като взе предвид становището на Европейския парламент (1),
като има предвид, че създаването на единен пазар предполага да се премахнат пречките пред търговията не само между държавите, които са членки на Общността към 31 декември 1985 г., а също така във възможно най-голяма степен и между тези държави-членки и Испания и Португалия; като има предвид, че това предполага предварителна отмяна на голяма част от временните механизми, които защитават пазарите на Испания и Португалия;
като има предвид, че поради това положение значителното забавяне на учредяването на организации на производителите, констатирано в Португалия, налага да се засилят мерките, с цел да се насърчи учредяването и да се улесни дейността на тези организации, съгласно Регламент (ЕИО) № 1035/72 на Съвета от 18 май 1972 г. относно общата организация на пазара на плодове и зеленчуци (2) и Регламент (ЕИО) № 1360/78 на Съвета от 19 юни 1978 г. относно сдруженията на производителите и техните съюзи (3); като има предвид, че това засилване на мерките, от една страна, може да помогне на португалското селско стопанство да се организира и да посрещне засилената конкуренция на другите държави-членки, а, от друга страна, да улесни изпълнението в Португалия на задълженията, наложени от Общата селскостопанска политика на организациите на производителите,
ПРИЕ НАСТОЯЩИЯ РЕГЛАМЕНТ:
Член 1
Помощите, предназначени за насърчаване учредяването и улесняване дейността на организациите на производители, предвидени в член 13 от Регламент (ЕИО) № 1035/72 и на сдруженията на производителите и техните съюзи, предвидени в Регламент (ЕИО) № 1360/78, се отпускат на Португалия, като се спазват следните специфични разпоредби:
а)
процентите, предвидени в член 14, параграф 1, първо тире от Регламент (ЕИО) № 1035/72 и в член 10а, параграф 2, първо тире на Регламент (ЕИО) № 1360/78 стават 10, 10, 8, 6 и 4 %;
б)
процентите, предвидени в член 10, параграф 3, буква а) на Регламент (ЕИО) № 1360/78, стават 100, 80 и 40 %;
в)
общата сума, предвидена в член 10, параграф 3, буква б) на Регламент (ЕИО) № 1360/78 става 120000 ECU.
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 март 1993 година.